ai4bharat/Pralekha huggingface dataset:
ప్రధాన మంత్రి కార్యాలయం
రవాణా సౌకర్యంలేని ప్రాంతాలను కలుపుతున్న రైల్వేరంగం: ప్రధాని శ్రీ నరేంద్ర మోదీ
దేశంలోని మారుమూల ప్రాంతాలు, ఇంతకాలం సరైన రవాణా సౌకర్యాలు లేకుండా ప్రధాన స్రవంతిలో లేని ప్రాంతాలకు రైల్వే సౌకర్యాలను కల్పిస్తూ వాటిని కలపడం జరుగుతోందని ప్రధాని శ్రీ నరేంద్ర మోదీ అన్నారు. గుజరాత్ లోని కెవాడియానుంచి దేశంలోని పలు ప్రాంతాలకు వేసిన 8 కొత్త రైళ్లను ఆయన ప్రారంభించారు. అంతే కాదు పలు రైల్వే ప్రాజెక్టులను ఆయన ప్రారంభించారు. ఈ కార్యక్రమాన్ని వీడియో కాన్ఫరెన్స్ ద్వారా నిర్వహించారు.
బ్రాడ్ గేజ్ రైళ్ల వేగాన్ని పెంచడం, విద్యుదీకరణ పనులను చేపట్టడం తదితర పనులను వేగవంతమయ్యాయని రైళ్ల వేగం మరింత పెరుగుతుందని అన్నారు. అత్యధిక వేగ సామర్థ్యాలకోసం బడ్జెట్లో నిధులను పెంచడం జరిగిందని ప్రధాని అన్నారు.రైల్వేలు పర్యావరణ హితంగా వుండేలా జాగ్రత్తలు తీసుకుంటున్నామని ఆయన అన్నారు. కెవాడియా రైల్వే స్టేషన్ కు హరిత భవన సర్టిఫికెట్ లభించిందని..ఈ ఘనత సాధించిన మొదటి రైల్వే స్టేషన్ గా నిలిచిందని ఆయన అన్నారు.
రైల్వే రంగంలో ప్రారంభించిన ఆతర్మనిర్భర కార్యక్రమాల ప్రాధాన్యతను ఆయన వివరించారు.రైల్వే సంబంధిత తయారీ, సాంకేతికత అనేది ఫలితాలనిస్తోందని ఆయన అన్నారు. అత్యధిక హార్స్ పవర్ విద్యుత్ రైల్వే ఇంజిన్ ను భారతదేశంలోనే తయారు చేయడం కారణంగా , ప్రపంచ మొదటి డబుల్ స్టాక్డ్ లాంగ్ హాల్ కంటెయినర్ రైలును భారతదేశం ప్రారంభించిందని ఆయన అన్నారు. తద్వారా ఆత్మనిర్భర్ విజయవంతమైందని ఆయన అన్నారు. ఈ రోజున దేశంలోనే తయారైన పలు ఆధునిక రైళ్లు భారతీయ రైల్వేలో భాగంగా వున్నాయని ఆయన స్పష్టం చేశారు.
రైల్వేలరంగంలో మార్పులకోసం నైపుణ్యత కలిగిన మానవవనరుల అవసరం ఎంతైనా వుందని ఈ కొరత తీర్చడానికిగాను వడోదరలో రైల్వేలకు చెందిన డీమ్డ్ విశ్వవిద్యాలయం స్థాపించడం జరిగిందని ఆయన తెలిపారు. ఈ స్థాయిలో సంస్థను కలిగిన అతి కొద్ది దేశాల్లో భారతదేశం ఒకటి అని ఆయన అన్నారు. రైల్వేలద్వారా వస్తు రవాణాకోసం, బహుముఖ పరిశోధనలకోసం, శిక్షణలకోసం ఆధునిక సౌకర్యాలు ఏర్పాటు చేసుకున్నామని ప్రధాని వివరించారు. ఇక్కడ 20 రాష్ట్రాలకు చెందిన యువతకు శిక్షణ లభిస్తోందని వారు రైల్వే రంగ ప్రగతిని ముందుకు తీసుకుపోతారని ఆయన అన్నారు. పరిశోధనలు, ఆవిష్కరణ ద్వారా రైల్వే రంగాన్ని ఆధునీకరించడానికి ఇది దోహదంచేస్తుందని ప్రధాని అన్నారు.
రక్షణ మంత్రిత్వ శాఖ
ఇరాన్ రక్షణ శాఖ మంత్రితో భారత రక్షణ మంత్రి శ్రీ రాజ్నాథ్ సింగ్ సమావేశం; ఆఫ్ఘాన్ అంశం సహా ప్రాంతీయ భద్రత, ద్వైపాక్షిక సహకారంపై చర్చలు
విదేశీ పర్యటనలో ఉన్న భారత రక్షణ శాఖ మంత్రి శ్రీ రాజ్నాథ్ సింగ్, ఇరాన్ రక్షణ మంత్రి, బ్రిగేడియర్ జనరల్ ఆమిర్ హతామీతో సమావేశమయ్యారు. తెహ్రాన్లో శనివారం ఈ సమావేశం జరిగింది. మాస్కో నుంచి దిల్లీ పయనమైన రాజ్నాథ్ సింగ్, ఇరాన్ అభ్యర్థన మేరకు తెహ్రాన్లో ఆగి ఈ సమావేశంలో పాల్గొన్నారు.
సహృద్భావ వాతావరణంలో మంత్రులిద్దరి మధ్య చర్చలు జరిగాయి. భారత్-ఇరాన్ మధ్య ప్రాచీన కాలం నుంచి ఉన్న సాంస్కృతిక, భాష పరమైన, నాగరికత బంధాలను ఇద్దరూ గుర్తు చేసుకున్నారు. ఆప్ఘనిస్థాన్లో శాంతి, స్థిరత్వంపై చర్చించారు. ప్రాంతీయ భద్రతపై అభిప్రాయాలను పరస్పరం పంచుకోవాలని, ద్వైపాక్షిక బంధాన్ని కొనసాగించాలని నిర్ణయించారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 196.62 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 88,284
మొత్తం కేసుల్లో క్రియాశీల కేసులు 0.20%
ప్రస్తుత రికవరీ రేటు 98.59%
గత 24 గంటల్లో 13,029 మంది కోలుకున్నారు. దీంతో, కోలుకున్నవారి మొత్తం సంఖ్య 4,27,49,056కు పెరిగింది.
గత 24 గంటల్లో 17,336 కొత్త కేసులు నమోదయ్యాయి.
రోజువారీ పాజిటివిటీ రేటు 4.32%
వారపు పాజిటివిటీ రేటు 3.07%)
గత 24 గంటల్లో చేసిన 4,01,649 కొవిడ్ పరీక్షలతో కలిపి ఇప్పటివరకు 85.98 కోట్ల పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
219.09 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 4.10 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 26,292
గత 24 గంటల్లో నమోదయిన కొత్త కేసులు 2,139
ప్రస్తుత రికవరీ రేటు 98.76%
వారపు పాజిటివిటీ రేటు 1.13%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 219.09 కోట్ల  డోసులను అధిగమించింది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 4.10 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10415282
|
|
రెండో డోసు
|
|
10119677
|
|
ముందు జాగ్రత్త డోసు
|
|
7046967
|
|
ఫ్రంట్లైన్ సిబ్బంది
|
|
మొదటి డోసు
|
|
18436963
|
|
రెండో డోసు
|
|
17717968
|
|
ముందు జాగ్రత్త డోసు
|
|
13697131
|
|
12-14 ఏళ్ల వారు
|
|
మొదటి డోసు
|
|
41093959
|
|
రెండో డోసు
|
|
31975036
|
|
15-18 ఏళ్ల వారు
|
|
మొదటి డోసు
|
|
61970030
|
|
రెండో డోసు
|
|
53183680
|
|
18-44 ఏళ్ల వారు
|
|
మొదటి డోసు
|
|
561345450
|
|
రెండో డోసు
|
|
516031967
|
|
ముందు జాగ్రత్త డోసు
|
|
98306160
|
|
45-59 ఏళ్ల వారు
|
|
మొదటి డోసు
|
|
204039463
|
|
రెండో డోసు
|
|
197018756
|
|
ముందు జాగ్రత్త డోసు
|
|
49821233
|
|
60 ఏళ్లు పైబడినవారు
|
|
మొదటి డోసు
|
|
127675282
|
|
రెండో డోసు
|
|
123180520
|
|
ముందు జాగ్రత్త డోసు
|
|
47894048
|
|
ముందు జాగ్రత్త డోసులు
|
|
21,67,65,539
|
|
మొత్తం డోసులు
|
|
2,19,09,69,572
దేశవ్యాప్త క్రియాశీల కేసుల సంఖ్య 26,292. మొత్తం పాజిటివ్ కేసుల్లో ఇది 0.06 శాతం.
భారతదేశ రికవరీ రేటు 98.76 శాతంగా ఉంది. గత 24 గంటల్లో 3,208 మంది రోగులు కోలుకున్నారు. దీంతో, కోలుకున్న రోగుల సంఖ్య  4,40,63,406 కి పెరిగింది.
గత 24 గంటల్లో 2,139 కొత్త కేసులు నమోదయ్యాయి.
గత 24 గంటల్లో మొత్తం 2,64,216 పరీక్షలు చేశారు. దేశవ్యాప్తంగా ఇప్పటివరకు 89.76 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.13 శాతంగా, రోజువారీ పాజిటివిటీ రేటు 0.81 శాతంగా నమోదయ్యాయి.
బొగ్గు మంత్రిత్వ శాఖ
ఒడిశాలో చక్కటి ఎకో-పార్క్ & కోల్ మ్యూజియం నిర్మించిన మహానది కోల్ఫీల్ట్స్
బొగ్గు మంత్రిత్వ శాఖ ఆధ్వర్యంలో పని చేస్తున్న ప్రధాన సీపీఎస్ఈ అయిన 'మహానది కోల్ఫీల్డ్స్ లిమిటెడ్' , పర్యావరణ అనుకూల & స్థిర తవ్వకం పద్ధతుల ద్వారా బొగ్గు ఉత్పత్తి, ఆఫ్-టేక్లో నిరంతరం కొత్త రికార్డులు సాధిస్తోంది. ఇదే బాటలో, ఒడిశాలోని ఝార్సుగూడలోని ఎల్బి వ్యాలీ కోల్ఫీల్డ్స్లో ఓరియంట్ ఏరియాకు చెందిన 4వ నంబర్ గని వద్ద 'చంద్రశేఖర్ ఆజాద్ ఎకో పార్క్ అండ్ కోల్ మ్యూజియం'ను ఇటీవలే నిర్మించింది. ఝర్సుగూడ-రాయ్గఢ్ జాతీయ రహదారి 49 పక్కన ఉన్న గండ్ఘోరా గ్రామంలో ఎకో-పార్క్ ఉంది.
2017లో 4వ నంబర్ బొగ్గులో ఉత్పత్తిని నిలిపేశారు. ఎంసీఎల్ ఆ ప్రాంతాన్ని పునర్నిర్మించింది. పచ్చని చెట్లు, బొగ్గు కేఫ్, పిల్లల పార్కుతో కూడిన చక్కటి పర్యావరణ సంరక్షణ ఉద్యానవనాన్ని రికార్డు సమయంలో నిర్మించింది. కేంద్ర బొగ్గు, గనులు శాఖ మంత్రి ప్రహ్లాద్ జోషి 2021లో ఈ పార్కుకు పునాది రాయి వేశారు. భూగర్భ గనిలోకి వెళ్లి ప్రత్యక్ష అనుభవాన్ని పొందే అవకాశాన్ని కూడా సందర్శకులకు ఈ పార్కు అందిస్తోంది.
భారతదేశంలోని బొగ్గు తవ్వకం చరిత్ర, వారసత్వం గురించి పార్క్ లోపల ఉన్న కోల్ మ్యూజియం వివరిస్తుంది. భూగర్భ, ఉపరితల గనుల్లో ఉపయోగించే వివిధ యంత్రాలు, వాహనాల నమూనాలు ప్రదర్శనలో ఉన్నాయి. ఉపరితల మైనర్, డంపర్, క్రేన్, టిప్పర్, డోజర్, బెల్ట్ కన్వేయర్, బొగ్గు కట్టింగ్ మెషిన్, డ్రిల్ మెషిన్, బ్యాక్హో వంటివి బొగ్గు గనుల పరికరాలు/యంత్రాల ప్రదర్శనలో ఉన్నాయి.
ఒడిశాలోని సుందర్ఘర్, ఝార్సుగూడ, అంగుల్ జిల్లాల్లో బొగ్గు గనుల కార్యకలాపాలను ఎంసీఎల్ నిర్వహిస్తోంది. ఇప్పటివరకు పూర్తిగా వినియోగించిన కనీసం 2000 హెక్టార్ల భూమిని తిరిగి ఇసుకతో నింపి, పునరుద్ధరించింది. స్థిర తవ్వకం పద్ధతుల్లో భాగంగా.. వర్షపు నీటి సంరక్షణ కోసం అనేక క్వారీలను నీటి వనరులుగా అభివృద్ధి చేసింది.
హోం మంత్రిత్వ శాఖ
కోవిడ్ -19 కు వ్యతిరేకంగా ప్రధాని నరేంద్రమోదీ చేస్తున్న ప్రజా ఉద్యమంలో చేరాలని కేంద్ర హోంమంత్రి శ్రీ అమిత్ షా దేశప్రజలకు విజ్ఞప్తి చేశారు.
"మనందరం ఐక్యంగా ఉంటేనే కోవిడ్ -19 వంటి ప్రపంచ మహమ్మారిపై సమర్ధవంతంగా పోరాడగలం"
" ప్రధాని మోదీ ప్రారంభించిన ఈ సామూహిక ఉద్యమంలో మనందరం అవగాహన పెంచుకుని ఐక్యంగా పోరాడినప్పుడే భారతదేశాన్ని
కొవిడ్-19 రహితంగా మార్చడంలో ముఖ్యపాత్ర పోషించగలం"
"కోవిడ్-19 నుండి మనల్ని కాపాడుకోవడానికి మూడు మార్గాలు మాత్రమే ఉన్నాయి: అవి మాస్క్ ధరించడం, రెండు మీటర్ల సామాజిక
దూరం పాటించడం, మరియు తరచూ చేతులు కడుక్కోవడం"
"ప్రధాని మోదీ సూచించిన ఈ మూడు మార్గాలను అనుసరించడం వల్ల మీరు సురక్షితంగా ఉండడమే కాకుండా మీ కుటుంబం,
స్నేహితులు మరియు సహచరులను కూడా కొవిడ్-19 బారిన పడకుండా సురక్షితంగా ఉంచుకోవచ్చు"
కోవిడ్ -19 కు వ్యతిరేక పోరాటంలో ప్రధాని శ్రీ నరేంద్ర మోదీ చేపట్టిన ప్రజా ఉద్యమంలో చేరాలని కేంద్ర హోంమంత్రి శ్రీ అమిత్ షా
దేశప్రజలందరికీవిజ్ఞప్తి చేశారు.
తన ట్వీట్ లో శ్రీ అమిత్ షా “కోవిడ్ -19 వంటి అంతర్జాతీయ మహమ్మారిపై దేశ ప్రజలందరూ కలిసి వచ్చినప్పుడు మాత్రమే
పోరాడగలం. మనమందరం ఐక్యంగా ఉండి ప్రధాని మోదీ ప్రారంభించిన ఈ సామూహిక ఉద్యమంలో చేరడంతో పాటు ఈ మహమ్మారి
గురించి అందరికీ అవగాహన కలిగించనప్పుడు మాత్రమే భారతదేశాన్ని కొవిడ్-19 రహితంగా మార్చడంలో కీలకపాత్ర పోషించగలమని.
”పేర్కొన్నారు.
"కొవిడ్-19 నుండి మనల్ని రక్షించుకోవడానికి కేవలం మూడు మార్గాలు మాత్రమే ఉన్నాయి: అవి మాస్క్ ధరించడం, రెండు మీటర్ల
సామాజిక దూరం పాటించడం మరియు తరచూ చేతులు కడుక్కోవడం. ప్రధాని శ్రీ నరేంద్రమోదీ సూచించిన ఈ మార్గాలను అనుసరించడం
ద్వార మిమ్మల్ని సురక్షితంగా ఉంచుకోవడమే కాకుండా, మీ కుటుంబం, స్నేహితులు మరియు సహచరులను కూడా కొవిడ్-19
మహమ్మారి సురక్షితంగా ఉంచుకోవచ్చు” అని కేంద్రహోంమంత్రి శ్రీ అమిత్ షా తెలిపారు.
సమాచార, ప్రసార మంత్రిత్వ శాఖ
ఇప్పుడు డిడి స్పోర్ట్స్ హెచ్డి అయిన డిడి స్పోర్ట్స్
డిడి స్పోర్ట్స్ ఛానెల్ ఇప్పుడు డిడి స్పోర్ట్స్ హెచ్డి అయింది. దేశంలోని ప్రభుత్వ ప్రసార సంస్థ అయిన ప్రసార భారతి, డిడి స్పోర్ట్స్ హెచ్డి ఛానెల్తో తన ఛానెళ్ళ గుచ్ఛెంలో మరొక హైడెఫినిషన్ ఛానెల్ను జోడించింది. డిడి స్పోర్ట్స్ హెచ్ డి అన్నది ప్రస్తుతం జరుగుతున్న ఏషియా కప్ క్రికెట్ మ్యాచ్ల ప్రసారాలతో ప్రారంభమవుతోంది. ఇది దేశవ్యాప్తంగా ఉన్న క్రీడా ప్రేమికుల దీర్ఘకాలిక డిమాండ్ను నెరవేర్చడమే కాక మారుతున్న కాలానికి అనుగుణంగా మొత్తం డిడి నెట్వర్క్ను తీర్చిదిద్ది, సహేతుకం చేయాలన్న లక్ష్యం దిశగా ఒక నిర్ణయాత్మక అడుగు.
ఇప్పుడు క్రీడా ప్రేమికులకు డిడి స్పోర్ట్స్ హెచ్ డి అన్నది ప్రధాన ఎంపిక అవుతుంది. వారు హైడెఫినిషన్ ట్రాన్్సమిషన్లో ప్రధాన అంతర్జాతీయ క్రీడా కార్యక్రమాల ప్రసారాలను చూడగలుగుతారు. రాబోయే నెలల్లో డిడి స్పోర్ట్స్ మరింత స్థిరమైన, బలమైన ప్రచార ప్రణాళికతో, మరింత తాజా కంటెంట్తో  ముందుకు రావాలని భావిస్తోంది.
ఇటీవలి నెలల్లో విషయాంశాలను ప్రెజెంట్ చేయడంపరంగా అనేక వినూత్న, తాజా పద్ధతులను డిడి స్పోర్ట్స్ ప్రారంభించింది. ఇటీవలే ముగిసిన భారత్ వెర్సెస్ వెస్ట్ ఇండిసీ అంతర్జాతీయ క్రికెట్ సిరీస్ లో దూరదర్శన్ నెట్వర్క్ హిందీ, ఇంగ్లీషు కామెంటరీ మాత్రమే కాకుండా తమిళ, కన్నడ, బంగ్లా, తెలుగు, భోజపూరీ భాషలలో వార్తా వ్యాఖ్యానాన్ని అందించింది. ఛానెల్కు తాజా కంటెంట్ను తెచ్చేందుకు ఎన్బిఎ, పిజిటిఎ సహా ప్రముఖ క్రీడా సంస్థలతో ఒప్పందం చేసుకుంది.
రాబోయే నెలల్లో అనేక విషయాంశాల సమన్విత భాగస్వామ్యాలు వరుసలో ఉన్నాయి. ఇవి క్రీడా రంగంలో ప్రముఖ ఛానెళ్లలో ఒకదానిగా డిడి స్పోర్ట్స్ స్థానాన్ని నిలబెడతాయి.
డిడిస్పోర్ట్స్ను 18 మార్చి 1998లో ప్రారంభించారు. మొదట్లో అది రోజుకు ఆరు గంటల పాటు క్రీడా కార్యక్రమాలను ప్రసారం చేస్తుండేది, తర్వాత 1999లో దానిని 12 గంటలకు పెంచారు. జనవరి 1జూన్ 2000 నుంచి డిడి స్పోర్ట్స్ ఇరవై నాలుగు గంటల శాటిలైట్ ఛానెల్ అయింది. డిడి స్పోర్ట్స్ హెచ్డిని ఇప్పుడు ప్రారంభించాలన్న నిర్ణయంతో, ఈ ఛానెల్ ప్రధాన అంతర్జాతీయ క్రీడలే కాకుండా క్షేత్రస్థాయిలో పరివర్తిత కార్యక్రమమైన ఖేలో ఇండియా క్రీడలు, శీతాకాల క్రీడలు, దివ్యాంగుల కోసం క్రీడలు సహా పలు కార్యక్రమాలకు ఏకైక గమ్యం కానుంది.
ప్రస్తుతం డిడి స్పోర్ట్స్ ఛానెల్ నెంబర్ 079 డిడి ఫ్రీడిష్పై అందుబాటులో ఉంది. త్వరలోనే అది ఇతర వేదికలపై కూడా అందుబాటులో ఉంటుంది.
ప్రధాన మంత్రి కార్యాలయం
వస్త్ర సంప్రదాయాలపై ఐసిసిఆర్ నిర్వహించిన అంతర్జాతీయ వెబినార్ లో ప్రధాన మంత్రి ప్రసంగం
ఆలోచనలు, ఉత్తమ విధానాల మార్పిడికి
ఈ వెబినార్ కొత్త బాటలు వేస్తుంది:
ప్రధాన మంత్రి
వస్త్ర సంప్రదాయాలమీద ఈరోజు ఐసిసిఆర్ నిర్వహించిన అంతర్జాతీయ వెబినార్ నుద్దేశించి ప్రధాన మంత్రి శ్రీ నరేంద్ర మోదీ ప్రసంగించారు.
“నేత సంబంధాలు: వస్త్ర ప్రదాయాలు” అనే అంశం మీద వివిధ దేశాల వారు పాల్గొనేలా కృషి చేసి ఈ అంతర్జాతీయ వెబినార్ నిర్వహించిన భారత సాంస్కృతిక సంబంధాల మండలిని, ఉత్తరప్రదేశ్ ఇన్ స్టిట్యూట్ ఆఫ్ డిజైన్ ను ప్రధాని ఈ సందర్భంగా అభినందించారు. జౌళి రంగంలోమన చరిత్ర, వైవిధ్యం, అద్భుతమైన అవకాశాలు చూదవచ్చునన్నారు.
భారత వస్త్రరంగం సంపాదించుకున్న ఘనమైన గత చరిత్ర గురించి ప్రధాని మాట్లాడారు. సహజసిద్ధమైన వర్ణాలతో ఉండే మన నూలు, పట్టు బట్టలకున్న సుదీర్ఘమైన ఘన చరిత్రను ఆయన గుర్తు చేశారు. మన వస్త్రాలలో వైవిధ్యాన్ని, సుసంపన్నతను ప్రత్యేకంగా ప్రస్తావించారు. ప్రతి సమాజంలోనూ, ప్రతి రాష్ట్రంలోనూ అక్కడి ప్రజల దుస్తులకొక ప్రత్యేక సంప్రదాయం ఉంటుందన్నారు. అదే విధంగా గిరిజన సమూహాలలో ఉండే సుసంపన్నమైన దుస్తుల సంప్రదాయాన్ని ప్రధాని ప్రత్యేకంగా ప్రస్తావించారు. భారతదేశపు వస్త్ర సంప్రదాయాలన్నిటిలోనూ వర్ణాలు, ఉత్తేజకరమైన చురుకుదనం, సూక్ష్మమైన నైపుణ్యం కలిసి ఉంటాయన్నారు.
జౌళి రంగం ఎప్పుడూ అనేక అవకాశాలను తెచ్చిపెడుతూనే ఉంటుందన్నారు. భారతదేశంలోపల స్థానికంగా పెద్ద ఎత్తున ఉపాధి కల్పించే రంగంగా జౌళి రంగానికి ఒక ప్రత్యేకత ఉందన్నారు. అంతర్జాతీయంగా వర్తకాన్ని, సాంస్కృతిక సంబంధాలను బలోపేతం చేయటంలో భారత వస్త్ర పరిశ్రమకు ప్రత్యేకత ఉందన్నారు. అంతర్జాతీయంగా భారతీయ వస్త్రాలకు ఎంతో గొప్ప విలువ ఉందని ఇతర సంస్కృతులలోని నైపుణ్యాలను, ఆచారాలను, హస్తకళలను కూడా భారత్ ఇనుమడింపజేసుకున్నదని ప్రధాని అన్నారు.
గాంధీజీ 150వ జన్మదిన వేడుకలు జరుపుకుంటున్న సందర్భంగా ఈ ప్రత్యేక కార్యక్రమం ఏర్పాటైందన్నారు. వస్త్ర రంగానికి, సామాజిక సాధికారతకు మధ్య బలమైన, సన్నిహితమైన సంబంధం ఉందని మహాత్మా గాంధీ గుర్తించారని ప్రధాని వ్యాఖ్యానించారు. అందుకే ఆయన చరఖాను భారత స్వాతంత్ర్యోద్యమానికి చిహ్నంగా మార్చగలిగారన్నారు. ఆ చరఖా మనందరినీ ఒక జాతిగా నేత నేసిందని అభివర్ణించారు.
ఆత్మనిర్భర్ భారత్ లేదా స్వయం సమృద్ధ భారత్ నిర్మాణానికి జౌళి రంగం కీలకంగా మారుతుందని ప్రధాని ఆకాంక్షించారు. పట్టు పరిశ్రమలో ఆధునికత, ఆర్థిక సాయం ద్వారా ఈ రంగాన్ని ఆధునిక సాంకేతిక పరిజ్ఞానంతో సమీకృతం చేయటం మీద ప్రభుత్వం దృష్టిసారిస్తుందని చెప్పారు. అంతర్జాతీయ స్థాయి ఉత్పత్తుల తయారీ దిశలో మన చేనేత కార్మికులకు సహాయపడేలా మనం అంతర్జాతీయ ఆచరణావిధానాలను, మన అత్యుత్తమ విధానాలను కలబోయటం అలవరచుకోవాలని ప్రధాని పిలుపునిచ్చారు. ఆలోచనల పరస్పర మార్పిడి. ఉత్తమ విధానాలను పంచుకోవటం ద్వారా సరికొత్త సహకారానికి బాటలు వేసుకోవాలని సూచించారు.
ప్రపంచవ్యాప్తంగా వస్త్ర రంగంలో ఎక్కువమంది మహిళలు ఉన్నారని ప్రధాని గుర్తు చేశారు. అందుకే ఈ రంగం చురుగ్గా ఉండేకొద్దీ అది మహిళల సాధికరతకు సాయపడుతుందన్నారు. సవాళ్లతో కూడిన ఈ సంక్షోభ సమయానికి తగినట్టు మనం సిద్ధం కావాలన్నారు. మన వస్త్ర సంప్రదాయాలు వైవిధ్యం, అనుసరణీయత, స్వయం సమృద్ధం, నైపుణ్యం, నవకల్పనలు లాంటి శక్తిమంతమైన సూత్రాలను ఇముడ్చుకున్నాయని, ఇవన్నీ ఇప్పుడు మరింత సమకాలీనతను పొందాయని చెప్పారు. ఆలోచనలు పంచుకోవటం ద్వారా వస్త్ర రంగం మరింత చురుగ్గా దూసుకుపోవటానికి ఈ వెబినార్ ఉపయోగపడుతుందని ప్రధాని ఆశాభావం వ్యక్తం చేశారు.
హోం మంత్రిత్వ శాఖ
5 రాష్ట్రాలు/యూటీలకు రూ.3,113.05 కోట్ల కేంద్ర అదనపు సాయానికి కేంద్ర హోంమంత్రి శ్రీ అమిత్ షా ఆధ్వర్యంలోని అత్యున్నత స్థాయి కమిటీ ఆమోదం
గతేడాది వరదలు/తుపాన్లు/పురుగు తెగుళ్లతో నష్టపోయిన ఆంధ్రప్రదేశ్, బిహార్, తమిళనాడు, పుదుచ్చేరి, మధ్యప్రదేశ్కు అందనున్న అదనపు సాయం
గతేడాది వరదలు/తుపాన్లు /పురుగు తెగుళ్లతో నష్టపోయన 5 రాష్ట్రాలు/కేంద్ర పాలిత ప్రాంతాలకు జాతీయ విపత్తు ప్రతిస్పందన నిధి  కింద కేంద్ర అదనపు సాయం అందించేందుకు, కేంద్ర హోంమంత్రి శ్రీ అమిత్ షా ఆధ్వర్యంలోని అత్యున్నత స్థాయి కమిటీ  ఆమోదం తెలిపింది. ప్రకృతి వైపరీత్యాలను ధైర్యంగా ఎదుర్కొన్న ఆంధ్రప్రదేశ్, బిహార్, తమిళనాడు, పుదుచ్చేరి, మధ్యప్రదేశ్ ప్రజలకు సాయం అందించాలని ప్రధాని శ్రీ నరేంద్ర మోదీ నిర్ణయించారని ఈ సందర్భంగా శ్రీ అమిత్ షా వెల్లడించారు.
జాతీయ విపత్తు నష్ట నిర్వహణ నిధి కింద, 5 రాష్ట్రాలు/యూటీలకు రూ.3,113.05 కోట్ల కేంద్ర అదనపు సాయం అందనుంది. ఆ వివరాలు:
- ఆంధ్రప్రదేశ్ - రూ.280.78 కోట్లు - నైరుతి రుతుపవనాల కారణంగా వరదలు
- బిహార్ - రూ.1,255.27 కోట్లు - నైరుతి రుతుపవనాల కారణంగా వరదలు
- తమిళనాడు - రూ.63.14 కోట్లు , రూ.223.77 కోట్లు  - మొత్తం రూ.286.91 కోట్లు
- పుదుచ్చేరి - రూ.9.91 కోట్లు - నివర్ తుపాను
- మధ్యప్రదేశ్ - రూ.1,280.18 కోట్లు - పురుగు తెగుళ్ల దాడి
విపత్తులు ఎదుర్కొన్న రాష్ట్రాల నుంచి సాయం కోసం అభ్యర్థనలు రాకముందే, ఎలాంటి ఆలస్యం చేయకుండా అంతర్ మంత్రిత్వ కేంద్ర బృందాలను కేంద్ర ప్రభుత్వం నియమించింది.
దీనికితోడు, 2020-21 ఆర్థిక సంవత్సరం నుంచి ఇప్పటివరకు, రాష్ట్ర విపత్తు నష్ట నిర్వహణ నిధి కింద 28 రాష్ట్రాలకు రూ.19,036.43 కోట్లు; జాతీయ విపత్తు నష్ట నిర్వహణ నిధి కింద 11 రాష్ట్రాలకు రూ.4,409.71 కోట్లను కేంద్రం అందించింది.
ఆర్ధిక వ్యవహారాల మంత్రివర్గ సంఘం
రబీ పంటల 2021-22 వ్యాపార సీజన్లో కనీస మద్దతు ధరల పెంపునకు మంత్రిమండలి ఆమోదం
కేంద్ర మంత్రిమండలి ఆర్థిక వ్యవహారాల కమిటీ  ప్రధానమంత్రి శ్రీ నరేంద్రమోదీ అధ్యక్షతన సమావేశమైన సందర్భంగా- దేశవ్యాప్తంగా నిర్దేశిత రబీ పంటలకు 2021-22 వ్యాపార సీజన్లో కనీస మద్దతు ధరల పెంపు ప్రతిపాదనకు ఆమోదం తెలిపింది. స్వామినాథన్ కమిషన్ సిఫారసులకు అనుగుణంగా ఈ మేరకు తీర్మానించింది. దేశ పౌష్టికత అవసరాలు, మారుతున్న ఆహార ధోరణుల దృష్ట్యానేగాక పప్పుదినుసులు, నూనె గింజల దిగుబడిలో స్వావలంబన సాధన దిశగా ఈ పంటలకు కనీస మద్దతు ధరను ప్రభుత్వం సాపేక్షంగా కాస్త ఎక్కువగానే నిర్ణయించింది.
అన్నిరకాల రబీ పంటల 2021-22 వ్యాపార సీజన్ లో కనీస మద్దతు ధరలివే
|
|
పంటలు
|
|
ఆర్ఎంఎస్ 2020-21లో ఎంఎస్పీ

|
|
ఆర్ఎంఎస్2020-21లో ఎంఎస్పీ

|
|
ఉత్పత్తిఖర్చు
2020-21

|
|
ఎంఎస్పీ పెంపు

|
|
ఖర్చుపై
లాభం

|
|
గోధుమ
|
|
1925
|
|
1975
|
|
960
|
|
50
|
|
106
|
|
బార్లీ
|
|
1525
|
|
1600
|
|
971
|
|
75
|
|
65
|
|
కంది
|
|
4875
|
|
5100
|
|
2866
|
|
225
|
|
78
|
|
కాయధాన్యం

|
|
4800
|
|
5100
|
|
2864
|
|
300
|
|
78
|
|
ఆవజాతి/
ఆవాలు
|
|
4425
|
|
4650
|
|
2415
|
|
225
|
|
93
|
|
కుసుమ
|
|
5215
|
|
5327
|
|
3551
|
|
112
|
|
50కూలీల ఖర్చు/ఎద్దులు-యంత్రాల అద్దె, భూమికౌలు, విత్తనాలు-ఎరువులు-పోషకాలు-నీటిపారుదల రుసుము, పనిముట్లపై తరుగుదల వగైరా ఉత్పాదకాల వ్యయం, వ్యవసాయ భవనాలు, నిర్వహణ మూలధనంపై వడ్డీ, పంపు సెట్ల నిర్వహణకు డీజిల్/విద్యుత్ తదితరాలు.. ఇతర ఖర్చులు, కుటుంబ శ్రమ విలువ.
కోవిడ్-19 ప్రపంచ మహమ్మారి ప్రభావం, పర్యవసానంగా దేశవ్యాప్త దిగ్బంధం అమలులో ఉన్నప్పటికీ ప్రభుత్వం సకాలంలో తీసుకున్న చర్యలవల్ల 2020-21 రబీపంటల వ్యాపార సీజన్  సమయంలో సరికొత్త రికార్డుస్థాయిన 39 మిలియన్ టన్నుల గోధుమల సేకరణ నమోదైంది. ఆర్ఎంఎస్ 2019-20తో పోలిస్తే ఇది 22 శాతం అధికం కాగా, సుమారు 43 లక్షల మంది రైతులు లబ్ధి పొందారు. ప్రస్తుత మహమ్మారి ఆరోగ్య సంక్షోభ పరిస్థితుల్లో రైతులు ఎదుర్కొంటున్న సమస్యల పరిష్కారానికి ప్రభుత్వం చేపట్టిన వివిధ చర్యల వివరాలు కిందివిధంగా ఉన్నాయి:
- ఎంఎస్పీ పెంపుతోపాటు రైతుల గరిష్ఠ ప్రయోజనం కోసం సేకరణ ప్రక్రియ బలోపేతం చేయబడింది.
- కోవిడ్ మహమ్మారి వేళ గోధుమ సేకరణ కేంద్రాల సంఖ్య 1.5 రెట్లు, పప్పు దినుసులు-నూనె గింజల సేకరణ కేంద్రాల సంఖ్య 3 రెట్లు పెంచబడ్డాయి.
- మహమ్మారి పరిస్థితుల నడుమ రూ.75,000 కోట్లతో 390 లక్షల టన్నుల గోధుమలు సేకరించబడ్డాయి. నిరుటితో పోలిస్తే ఇది 15 శాతం అధికం.
- ‘పీఎం-కిసాన్ సమ్మాన్ నిధి యోజన’ ప్రారంభంలో రూ.93,000 కోట్లు పంపిణీ చేయగా, దాదాపు 10 కోట్ల మంది రైతులు లబ్ధి పొందారు.
- ‘పీఎం-కిసాన్’ కింద కోవిడ్ మహమ్మారి సమయాన దాదాపు 9 కోట్ల మంది రైతులకు సుమారు రూ.38000 కోట్ల దాకా ప్రయోజనం లభించింది.
- గడచిన 6 నెలల్లో 1.25 కోట్ల కొత్త కిసాన్ క్రెడిట్ కార్డులు జారీ అయ్యాయి.
- వేసవి పంటల సాగులో 57 లక్షల హెక్టార్ల విస్తీర్ణంలో విత్తనాలు వేయగా, నిరుటితో పోలిస్తే ఇది 16 లక్షల హెక్టార్లు అధికం. అలాగే ఖరీఫ్ విషయంలోనూ నిరుటితో పోలిస్తే 5 శాతం ఎక్కువ.
- కోవిడ్ మహమ్మారి వేళ ‘ఈ-నామ్’ విపణుల సంఖ్య 585 నుంచి 1000కి పెరిగింది. నిరుడు ఈ-నామ్ వేదికపై రూ.35000 కోట్ల వ్యాపారం జరిగింది.
- రాబోయే ఐదేళ్లలో రూ.6850 కోట్లతో 10,000 రైతు ఉత్పత్తుల సంస్థలు  ఏర్పాటు కానున్నాయి.
- గడచినత నాలుగేళ్లలో ‘పంటల బీమా పథకం’ కింద రైతులు రూ.17,500 కోట్ల రుసుము చెల్లించగా, పరిహారం కింద రూ.77,000 కోట్లు పొందారు.
- ‘పంటల బీమా పథకం’ స్వచ్ఛంద చేయబడింది.
- కిసాన్ రైలు ప్రారంభించబడింది.
ప్రధాన మంత్రి కార్యాలయం
మారిశస్ ప్రధాని మాన్య శ్రీ ప్రవీంద్ కుమార్ జగన్నాథ్ కు ఫోన్ చేసి, సర్ అనిరూద్ధ జగన్నాథ్ కన్నుమూత పట్ల సంతాపం తెలిపిన ప్రధాన మంత్రి
ప్రధాన మంత్రి శ్రీ నరేంద్ర మోదీ మారిశస్ ప్రధాని మాన్య శ్రీ ప్రవీంద్ కుమార్ జగన్నాథ్ కు ఫోన్ చేసి, శ్రీ ప్రవీంద్ కుమార్ జగన్నాథ్ తండ్రి సర్ అనిరూద్ధ జగన్నాథ్ కన్నుమూత పట్ల సంతాపాన్ని వ్యక్తం చేశారు.
ప్రధాన మంత్రి శ్రీ నరేంద్ర మోదీ మారిశస్ లో సర్ అనిరూద్ధ జగన్నాథ్ దీర్ఘకాలం పాటు చేసిన ప్రజా సేవ ను స్మరించుకొన్నారు. ఆ కాలం లో సర్ అనిరూద్ధ జగన్నాథ్ అనేక సంవత్సరాల పాటు ప్రధాని గా, అధ్యక్షుని గా సేవల ను అందించారు.
అన్ని రాజకీయ పక్షాల తో సహా భారతదేశం లో సర్ అనిరూద్ధ జగన్నాథ్ పట్ల ప్రగాఢ గౌరవం నెలకొందని ప్రధాన మంత్రి శ్రీ నరేంద్ర మోదీ వెల్లడి చేస్తూ, మారిశస్ తో భారతదేశం తాలూకు విశేష మిత్రత్వం వృద్ధి చెందడం లో సర్ అనిరూద్ధ జగన్నాథ్ మహత్వపూర్ణమైనటువంటి పాత్ర ను పోషించడాన్ని ప్రశంసించారు.
సర్ అనిరూద్ధ జగన్నాథ్ ను ‘మహనీయుడైన ప్రవాసీ భారతీయుడు’ గా ప్రధాన మంత్రి శ్రీ నరేంద్ర మోదీ అభివర్ణిస్తూ, సర్ అనిరూద్ధ జగన్నాథ్ ను ప్రవాసీ భారతీయ పురస్కారం తో పాటు పద్మ విభూషణ్ తో సత్కరించే సౌభాగ్యం భారతదేశాని కి దక్కింది అని పేర్కొన్నారు.
సర్ అనిరూద్ధ జగన్నాథ్ వారసత్వ స్మృతి లో విశేష ద్వైపాక్షిక సంబంధాల ను మరింత బలోపేతం చేసుకోవడానికి, గాఢతరం గా మలచుకోవడానికి ఇద్దరు నేత లు తాము కట్టుబడి ఉన్నట్లు ప్రకటించారు.
రైల్వే మంత్రిత్వ శాఖ
పొగమంచు వాతావరణంలో రైళ్ళ జాప్యాన్ని నివారించేందుకు భారతీయ రైల్వేలు తీసుకున్న చర్యలు
పొగమంచుకాలంలో రైళ్ళ కార్యకలాపాల భద్రతను పెంచేందుకు, దేశంలోని ఉత్తర ప్రాంతాలలో మంచు ఉన్న సమయంలో రైళ్ళ నిర్వహణ సజావుగా సాగేందుకు భారతీయ రైల్వేలు పలు చర్యలు చేపట్టింది.
రైళ్ళలో పొగమంచు పరికరాలను ఉపయోగించడంతో, పొగమంచు/ ప్రతికూల వాతావరణ పరిస్థితుల్లో గరిష్టంగా అనుమతించదగిన వేగాన్ని గంటకు 60 కిమీల నుంచి గంటకు 75 కిమీలకు పెంచవచ్చని నిర్ణయించింది.
పొగమంచు ఉన్న కాలంలో పొగమంచుతో ప్రభావితమైన ప్రాంతాలలో రైళ్ళను నడిపే పైలెట్లకు విశ్వసనీయ సురక్షిత పొగమంచు పరకరాలు అందుబాటులో ఉంటే వారికి సమకూరుస్తారు.
డెటొనేటర్లు అందుబాటులో ఉంచడం, తగినన్ని డెటొనేటర్ల సరఫరా చేయాలని నిశ్చయించింది. ఫాగ్ సిగ్నల్స్  లేదా డెటొనేటర్లుగా తెలిసిన డెటొనేటింగ్ సిగ్నల్స్ అనేవి పట్టాలపై అమర్చే ఉపకరణాలు. ఇంజిన్ ఆ పట్టాలపై వెళ్ళినప్పుడు డ్రైవర్ దృష్టిని ఆకర్షించేందుకు బిగ్గరగా పేలుతాయి.
సైటింగ్ బోర్డు వద్ద లేదా  వద్ద పట్టాల వద్ద సున్నంతో మార్కింగ్ చేయాలి.
సిగ్నళ్ళను ప్రదర్శించే బోర్డులు, విజిల్ బోర్డులు, ఫాగ్ సిగ్నల్ పోస్టులు, రద్దీగా ఉండే, ప్రమాదాలు జరిగే అవకాశమున్న దుర్బలమైన లెవెల్ క్రాసింగ్ గేట్లు  వద్ద పెయింటింగ్ చేయడం లేదా పసుపు/ నలుపు ప్రకాశించే రేఖలను వేయాలి. అవి సరిగ్గా కనిపించేందుకు తిరిగి పెయింటింగ్ చేసే పనిని పొగమంచు కాలం వచ్చే ముందే పూర్తి చేయాలి.
రద్దీగా ఉండే రైలు గేట్ల వద్ద బారియర్లను ఎత్తివేయడం అవసరమైనప్పుడు, పసుపు/ నలుపు ప్రకాశవంతమైన సూచిక రేఖలను ఏర్పాటు చేయాలి.
కొత్తగా వచ్చిన సీటింగ్ కమ్ లగేజ్ రేక్లకు ఇప్పటికే ఎల్ఇడి ఆధారిత ఫ్లాషర్ టెయిల్ లైట్లను అమర్చారు, కనుక ఎరుపు రంగు లైట్లు అమర్చి ఉన్న ఎస్ఎల్ఆర్లలో వాటిని మార్చి వాటి స్థానంలో ఎల్ఇడి లైట్లను అమర్చాలి.పొగమంచు వాతావరణంలో భద్రతను నిర్ధారించడంలో ఇది చాలా ముఖ్యమైన అడుగు.
ఇప్పటికే ఉన్న సూచనల ప్రకారం స్టాప్ సిగ్నళ్ళను గుర్తించడం కోసం సిగ్మా ఆకారంలోని రెట్రో రిఫ్లెక్టివ్ స్ట్రిప్ ను ఏర్పాటు చేయాలి. పొగమంచుతో ప్రభావితమైన రైల్వేలు సిబ్బంది విధులు మారే స్థలాలను సమీక్షించుకోవాలి. రహదారిపై ప్రయాణ గంటలు పెరిగిన నేపథ్యంలో, సిబ్బంది విధులు మారే నూతన/ అదనపు ప్రాంతాలలో రైల్వేలు మౌలికసదుపాయాలను సృష్టించవచ్చు. అదే సమయంలో, పొగమంచు కాలంలో లోకో/ సిబ్బంది/ రేక్ లింక్లను సమీక్షించుకోవాలి. ముఖ్యంగా పొగమంచు కాలంలో పని చేసే స్థావర లేదా స్థిర సిబ్బంది అందరినీ  ను మంచు సమయంలో రైలు కోసం వినియోగించుకోవాలి.
పొగమంచు కాలంలో లోకో పైలెట్లు అన్ని జాగ్రత్తలను పాటించాలి. పొగమంచు కాలంలో, మంచు కారణంగా దృగ్గోచరత పరిమితంగా ఉన్న సమయంలో లోకోపైలెట్ భావించినప్పుడు, ఏదైనా అవరోధం వచ్చే ముందే రైలును నిలిపివేసేలా రైలును నియంత్రించగలిగే వేగంలో రైలును నడపాలి. ఈ వేగం ఎట్టి పరిస్థితుల్లోనూ గంటకు 75 కిమీలను మించకూడదు.
లెవెల్ క్రాసింగుల వద్ద వస్తున్న రైలు గురించి గేట్మెన్కు, రహదారిని వినియోగించే ప్రజలను హెచ్చరించేందుకు లోకో పైలెట్లు తరచుగా కూతలు వేస్తుండాలి.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ఇన్ఫర్మేషన్ టెక్నాలజీ రంగంలో సహకారాన్ని విస్తరించేందుకు భారత్- వియత్నాం ఒప్పందం
ఐసిటి రంగంలో రెండు దేశాల సామర్థ్య నిర్మాణం పెంపుదల లో నిమగ్నమైన ప్రైవేటు సంస్థలు, ప్రభుత్వాలు, సంస్థల మధ్య చురుకైన సహకారం ఎం ఓ యు ఉద్దేశం
వియత్నాం సమాచార, కమ్యూనికేషన్ల శాఖ మంత్రి గుయెన్ మన్ హంగ్ ఈ రోజు భారత ప్రభుత్వ ఎలక్ట్రానిక్స్ అండ్ ఐటి మంత్రిత్వ శాఖను సందర్శించి ఎలక్ట్రానిక్స్ అండ్ ఇన్ఫర్మేషన్ టెక్నాలజీ అండ్ స్కిల్ డెవలప్ మెంట్ అండ్ ఎంటర్ ప్రెన్యూర్ షిప్ శాఖ సహాయ మంత్రి శ్రీ రాజీవ్ చంద్రశేఖర్ ను కలిశారు. డిజిటల్ ఆర్థిక వ్యవస్థను పెంచడానికి రెండు దేశాలు తీసుకుంటున్న వివిధ కార్యక్రమాలపై వారు అభిప్రాయాలను పంచుకున్నారు. ఇరు దేశాల మధ్య ఐసిటి వాణిజ్యం , సహకారాన్ని మరింత పెంచాలని నిర్ణయించారు.
PHOTO
ఇన్ఫర్మేషన్ టెక్నాలజీ రంగంలో సహకారంపై భారత్- వియత్నాం ఎంఒయును విస్తరించే ఒప్పందంపై ఇరువురు మంత్రులు ఈ సందర్భంగా సంతకాలు చేశారు. ఐసిటి రంగంలో రెండు దేశాల ప్రయివేట్ సంస్థలు,
ప్రభుత్వాలు, సామర్ధ్య పెంపుదల లో పాలుపంచుకునే సంస్థల మధ్య చురుకైన సహకారాన్ని పెంపొందించాలని ఈ ఎమ్ఒయు ఉద్దేశిస్తోంది.
డిజిటల్ ఇండియా కార్యక్రమం కింద భారతదేశం గత 19 నెలల్లో కోవిడ్-19 మహమ్మారి వల్ల కలిగిన ఇబ్బందులను అధిగమించడానికి కొన్ని వేగవంతమైన డిజిటలైజేషన్ ప్రయత్నాలు చేసిందని మంత్రి శ్రీ రాజీవ్ చంద్రశేఖర్ పేర్కొన్నారు. భారతదేశ ఐటి సేవల రంగం, డిజిటల్ ప్రభుత్వ కార్యక్రమాలు ,వేగంగా అభివృద్ధి చెందుతున్న టెక్ స్టార్టప్ పర్యావరణ వ్యవస్థ ఈ మహమ్మారి సవాళ్లను ఎదుర్కోవటానికి మాత్రమే కాకుండా ఇప్పుడు ఇతర అభివృద్ధి చెందుతున్న , తక్కువ అభివృద్ధి చెందిన దేశాలకు ఆదర్శంగా కూడా ఉన్నాయి.
గత కొన్ని సంవత్సరాలుగా భారత దేశం, వియత్నాం మధ్య చురుకైన భాగస్వామ్యం ఉన్నప్పటికీ మరింత సహకారం విస్తరణ కోసం అన్వేషించడానికి విస్తారమైన
అవకాశాలు ఉన్నట్టు ఇరువురు మంత్రులు అంగీకరించారు. డిజిటల్ ఇండియా ప్రోగ్రామ్, డిజిటల్ వియత్నాం మార్పు కింద ఒకే విధమైన లక్ష్యాలు ఇరు దేశాల మధ్య సహకారం డిజిటల్ వాణిజ్యాన్ని మరింత పెంచ గలదని భావిస్తున్నారు.